**David Barstow** (talaffuzi: *Devid Barstov*; 1963-yilda tugʻilgan) — amerikalik jurnalist va professor. 1999-yildan 2019-yilgacha *The New York Times* gazetasida muxbir sifatida faoliyat yuritgan. Barstow yakka tartibda va jamoaviy tarzda jami toʻrt karra Pulitzer mukofotiga sazovor boʻlgan. U bu mukofot tarixida 4 karra gʻolib boʻlgan birinchi muxbir edi. Barstow 2019-yilda UC Berkeley Oliy Jurnalistika fakultetiga tergov jurnalistikasi professori bo'lib ishga kirdi.

Hayoti
------

Barstow Bostonda tugʻilgan. U 1986-yilda Shimoli-gʻarbiy universitetining Medill jurnalistika maktabida jurnalistika boʻyicha bakalavr darajasini olgan.

Faoliyati
---------

Barstow Floridadagi *St. Petersburg Times gazetasida* ishlagan va u yerda 1997 va 1998-yillarda sarhisob maqolalari uchun uch karra Pulitzer mukofotining finalchisi boʻlgan. U *St. Petersburg Times* gazetasida ishlagandan soʻng, 1999-yildan 2019-yilgacha *The New York Times* gazetasida ishlagan va 2002-yildan buyon u yerda tergovchi muxbir boʻlib faoliyat yuritmoqda. U, shuningdek, Rochester Times-Union va Green Bay Press-Gazettelarda ham ishlaydi.

### *The New York Times*

*The New York Times* 2004-yilda Davlat xizmati uchun Pulitzer mukofoti bilan taqdirlangan boʻlib, unda „David Barstow va Louell Bergmanning amerikalik ishchilar oʻrtasidagi oʻlim va jarohatlarni tinimsiz tekshirgan va asosiy xavfsizlik qoidalarini buzgan ish beruvchilarni fosh qilgan ishlari" haqidagi maqolalari eʼtirof etilgan.

2009-yilda Barstow oʻzining qanday qilib nafaqaga chiqqan generallar radio va televideniega analistlari sifatida ishlaganlari va ularning Pentagon tomonidan Iroqdagi urush haqida maʼlumot yigʻish uchun tanlagani, necha nafari oʻzlari himoya qilgan siyosatdan foyda koʻrayotgan kompaniyalar bilan aloqalari oshkor boʻlgani haqidagi uzluksiz xisobotlari uchun Pulitzerning "Tergov axborotlari uchun" mukofotiga sazovor boʻldi.

Barstow va Alejandra Xanik fon Bertrab 2013-yilgi tergov reportaji uchun Pulitzer mukofoti va biznes jurnalistikasi boʻyicha Jerald Loeb mukofoti bilan taqdirlandi.

Barstow 2019-yilda Suzan Kreg va Russ Battner bilan Donald Tramp va uning oilasi taxminan yarim milliard dollar soliq to‘lamaslik uchun qo‘llagan usullari haqidagi tahliliy chiqishi uchun Pulitzer mukofotini qoʻlga kiritdi.

Biblografiyasi
--------------

* Barstow, David; Craig, Suzanne; Buettner, Russ (2018-yil 2-oktyabr) "Trump Engaged in Suspect Tax Schemes as He Reaped Riches From His Father" *The New York Times*. Qaraldi: October 2, 2018. David Barstow]]

Manbalar
--------

1. 1 2  *Grynbaum, Michael M.*. „Pulitzer Prizes Focus on Coverage of Trump Finances and Parkland Shooting". *The New York Times* (15-aprel 2019-yil). Qaraldi: 15-aprel 2019-yil.
2. ↑  „Four-time Pulitzer Prize Winner David Barstow joins Berkeley Journalism" (15-iyul 2019-yil). Qaraldi: 30-yanvar 2020-yil.
3. ↑  „David Barstow (BSJ86)–Medill–Northwestern University" (en). *Northwestern University*. Qaraldi: 31-yanvar 2020-yil.
4. ↑  „The Pulitzer Prizes | Biography". *Pulitzer.org*.  Pulitzer Prize (21-yanvar 1963-yil). Qaraldi: 3-sentabr 2010-yil.
5. ↑  „The 2004 Pulitzer Prize Winners: Public Service". The Pulitzer Prizes. Retrieved November 19, 2013. With short biographies and reprints of 11 works (*NY Times* articles January 8 to December 23, 2003).
6. ↑  The 2009 Pulitzer Prize Winners: Investigative Reporting. The Pulitzer Prizes. Retrieved April 20, 2009. With short biography and reprints of three works (*NY Times* articles April 20 and November 30, 2008).
7. ↑  „The 2013 Pulitzer Prize Winner in Investigative Reporting". *The Pulitzer Prizes*. Qaraldi: 19-fevral 2019-yil.
8. ↑  „UCLA Anderson School of Management Announces 2013 Gerald Loeb Award Winners". *PR Newswire* (25-iyun 2013-yil). Qaraldi: 2-fevral 2019-yil.
9. ↑  *Grynbaum, Michael M.*. Sentinel Wins Public Service Pulitzer for Parkland Shooting Coverage (en-US). *The New York Times* (15-aprel 2019-yil).

Havolalar
---------

* *The New York Times* biografiyasi
* Appearances

Andoza:GeraldLoebAward Investigative